Achim Beierlorzer

Achim Beierlorzer (s. 20. marraskuuta 1967) on saksalainen jalkapallovalmentaja ja entinen keskikenttäpelaaja.  

Ura

Beierlorzer aloitti uransa FC Nürnbergissä. Pelipaikkaa edustusmiehistöön ei tullut, vaan Beierlorzer siirtyi kahden reservijoukkueessa viettämänsä kauden jälkeen Jahn Forchheimiin. Hän edustis seuraan yhden kauden siirtyen 1989 Greuther Fürthiin. Beierlorzer pelasi seurassa seitsemän kautta esiintyen välillä myös Fürthin reservijoukkueessa. Hän lopetti pelaajauransa vuonna 2002 SC 04 Schwabachissa.Achim Beierlorzer Transfermarkt. Viitattu 12.6.2019. 

Kaudella 2002/03 Beierlorzer debytoi valmentajana SC Schwabachissa, josta siirtyi kauden jälkeen SV Kleinsendelbachiin. Hän toimi amatööriseuran pelaajavalmentajana vuoteen 2010 saakka, jolloin lopetti aktiiviuransa 42-vuotiaana. Peliuran päätyttyä hän palasi Greuther Fürthiin, jossa toimi alle 17-vuotiaiden joukkueen valmentajana 2010–2014. Beierlorzerin juniorivalmentajan ura jatkui kaudella 2014/15 RB Leipzigissa.

Helmikuussa 2015 Beierlorzerista tuli RB Leipzigin edustusjoukkueen päävalmentaja loppukauden kattavalla sopimuksella.RB Leipzig trennt sich von Trainer Die Gründe für die Trennung von Zorniger Naumburger Tageblatt. Viitattu 12.6.2019.  Kausi päättyi Beierlorzerin komennossa 2. Bundesliigan 5. sijaan eikä joukkueen tavoite noususta Bundesliigaan toteutunut. Kauden jälkeen Ralf Rangnick nousi päävalmentajaksi ja Beierlorzer jatkoi apuvalmentajana.Rangnick macht es nun doch! Kicker. Viitattu 12.6.2019.  Kausi päättyi 2. Bundesliigassa toiseen sijaan ja nousuun pääsarjatasolle. Kauden jälkeen Beierlorzer siityi takaisin Leipzigin juniorivalmentajaksi.Hasenhüttl übernimmt RB Leipzig - 1,5 Millionen Ablöse Berliner Morgenpost. Viitattu 12.6.2019. 

Kesäkuussa 2017 Beierlorzer allekirjoitti kaksivuotisen sopimuksen Jahn Regensburgin kanssa.BEIERLORZER WIRD NEUER CHEF-TRAINER  SSV Jahn. Viitattu 12.6.2019.  Debyyttikaudellaan Beierlorzer luotsasi nousijajoukkueen 2. Bundesliigassa peräti viidenneksi. Kauden jälkeen seura teki hänen kanssaan vuoteen 2022 ulottuvan jatkosopimuksen.ACHIM BEIERLORZER BLEIBT CHEF-TRAINER  SSV Jahn. Viitattu 12.6.2019.  Beierlorzerin ura Jahnissa jäi kuitenkin kahteen kauteen hänen tehtyään toukokuussa 2019 kaksivuotisen sopimuksen Bundesliigaan nousseen FC Kölnin kanssa.ACHIM BEIERLORZER WIRD FC-TRAINER  FC Köln. Viitattu 12.6.2019.  Kölnin kausi Bundesliigassa alkoi heikosti ja joukkueen voitettua vain kaksi pelaamistaan 11 liigaottelusta, päätyi seurajohto erottamaan Beierlorzerin marraskuussa 2019.FC STELLT ACHIM BEIERLORZER FREI  FC Köln.  Vain yhdeksän päivää Köln-potkujensa jälkeen Beierlorzerista tuli toisen Bundesliigan häntäpään joukkueen FSV Mainzin päävalmentaja.Fliegender Wechsel: Beierlorzer neuer Trainer in Mainz Kicker. Viitattu 24.11.2019.  Beierlorzer onnistui luotsaamaan Mainzin turvaan putoamiselta ja joukkue säilytti sarjapaikkansa. Hän sai potkut syyskuussa 2020. Viimeisessä ottelussa päävalmentajana Mainz kärsi 4–1 tappion VfB Stuttgartille.Achim Beierlorzer no longer coach of Mainz 05  Mainz 05. Viitattu 8.5.2022.  Joulukuussa 2021 Beierlorzer toimi yhdessä ottelussa RB Leipzigin väliaikaisena päävalmentajana.RB Leipzig and Jesse Marsch part ways  RB Leipzig. Viitattu 8.5.2022. 

Lähteet

Luokka:Saksalaiset jalkapallovalmentajat
Luokka:Saksalaiset jalkapalloilijat
Luokka:Vuonna 1967 syntyneet
Luokka:Elävät henkilöt